บลจ.กสิกรไทย เพิ่มการแบ่งชนิดในกอง K-USXNDQพร้อมใช้ชื่อย่อใหม่ K-USXNDQ-A(div) 18 ม.ค.60
บลจ.กสิกรไทยเพิ่มการแบ่ง Class ในทุน K-USXNDQ เริ่มใช้ชื่อย่อใหม่เป็น K-USXNDQ-A(div) ตั้งแต่ 18 ม.ค.60 เป็นต้นไป
19 ม.ค. 2560

นายนาวิน อินทรสมบัติ รองกรรมการผู้จัดการและประธานบริหารการลงทุนต่างประเทศ บริษัทหลักทรัพย์จัดการกองทุน กสิกรไทย จำกัด หรือ บลจ.กสิกรไทย เปิดเผยว่า บลจ.กสิกรไทยได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ในการเปลี่ยนแปลงแก้ไขโครงการจัดการกองทุนเปิดเค หุ้นยูเอส ดัชนีเอ็นดีคิว 100 (K-USXNDQ) โดยให้สามารถเพิ่มการแบ่งชนิด (Class) หน่วยลงทุนในกองทุนเดียวกันออกเป็นชนิดต่างๆ อาทิ Class ที่มีนโยบายจ่ายเงินปันผล, Class ที่มีนโยบายไม่จ่ายเงินปันผล ทั้งนี้เพื่อให้กองทุนที่มีนโยบายการลงทุนเดียวกันสามารถมีรายละเอียดที่แตกต่างและตอบโจทย์ลูกค้าที่มีความต้องการแตกต่างกันไปได้
สำหรับ Class แรกที่กำหนดขึ้น คือ K-USXNDQ-A(div) ซึ่งเป็น Class ที่มีนโยบายพิจารณาจ่ายเงินปันผล บลจ.กสิกรไทยจะดำเนินการโอนย้ายหน่วยลงทุนทั้งหมดในกองทุน K-USXNDQ มาอยู่ใน Class นี้ โดยให้มีผลตั้งแต่วันที่ 18 มกราคม 2560 นี้เป็นต้นไป
“การโอนย้ายหน่วยลงทุนทั้งหมดในกองทุน K-USXNDQ มาอยู่ใน Class หน่วยลงทุน K-USXNDQ-A(div) นี้ จะไม่ส่งผลกระทบต่อมูลค่าหน่วยลงทุนหรือนโยบายการลงทุนของกองทุน แต่เปรียบเสมือนแค่การเปลี่ยนชื่อกองทุนเท่านั้น โดยมีการเพิ่มตัวอักษรย่อภาษาอังกฤษท้ายชื่อกองทุนที่ระบุถึงชนิดของ Class เข้ามาเพื่อให้ช่วยสะท้อนลักษณะของหน่วยลงทุนได้ชัดเจนมากยิ่งขึ้น ซึ่งชนิดหน่วยลงทุน K-USXNDQ-A(div) จะเป็นชนิดที่มีการจ่ายเงินปันผลซึ่งกองทุนจะพิจารณาจ่ายเงินปันผลไม่เกิน 4 ครั้งต่อปี นอกจากนี้ยังเป็นการเปิดโอกาสให้บริษัทจัดการสามารถพิจารณาจัดตั้งชนิดหน่วยลงทุนใหม่ๆ ในกองทุนเดียวกัน เพิ่มเติมในอนาคตอีกด้วย” นายนาวินกล่าว